O femeie cocea vinete pe balcon la miezul nopții. Vecinii au sunat la pompieri din cauza fumului gros.
Trei mașini de pompieri au fost trimise la un incendiu care nu exista. O femeie cocea vinete pe balcon la miezul nopții, la Constanța. Vecinii sunaseră speriați la pompieri, din cauza fumului gros.
Două autospeciale cu spumă și apă, o autoscară și o autospecială de transport victime au fost trimise la un incendiu, în Constanța.Locuitorii unui bloc din centrul orașului au alertat aproape de miezul nopții pompierii, speriați de fumul gros care ieșea dintr-un apartament de la primul etaj.Ajunși la blocul turn cu mai multe magazine la parter, pompierii au descoperit că nu era vorba de niciun incendiu, ci de o doamnă care…cocea vinete pe balcon.La începutul anului, tot la Constanța, o femeie a murit, după ce s-a aruncat de la etajul 6 din apartamentul său cuprins de flăcări. Autoscara a ajuns prea târziu, iar femeia a căzut de la etaj sub privirile pompierilor.